Anaphe — ca. end 3rd c. BC
Region: Aegean Islands, incl. Crete (IG XI-[XIII]) — Doric Sporades (IG XII,3) 

[---------------- συντελεσ]θεν[τ]ο[ς δε του ναου εστω δαμοσι]ος [κα]θοτι και ο θεος ε[χρη]σε[ν τας] δ επερωτασ[ε]ως και του χρησμου αντιγραφα εστι ταδε. εδοξε ται βουλαι και τωι δαμωι αρχοντων ξενομναστου αριστομαχου σωσικλευς και βουλας γνωμα υπερ τας εφοδου ας εποιησατο τιμ[ο]θεος σωσικλευς κατα δε υοθεσιαν ισοπολιος αξιωσας αυτωι δοθημεν εν τωι ιερωι του απολλωνος του ασγελατα τοπον ωσ[τε ναο]ν αφροδιτας οικοδομησαι υλ[α]ι και λιθοις και χο [χ]ρωμενος εκ του ιερου ων κα χρειαν εχηι εν τωι τοπωι εν ται αιμασια οπει α ελαια α ποτι τον ευδωρειον οικον και τον μειδιλειον τον δε τοπον [ο]πει ο βωμος του κτησιου και το ξοανιον τον τοιχον λυσαντα ταν παροδον ποιησαι ες τον ναον [τ]αυται και οικοδομηθεντος του τοιχου τον βωμον και το ξοανιον καταστασαι παλιν ες τον τοιχον τας δε σταλας τας ουσας εν τωι τοιχωι και τον απορανθρον οσας μεν κα δυνατον ηι αυτει καταστασαι οσαις δε [κα] μη ηι τοπος οπει κα δοκηι χρησιμον ημεν συντελεσθεντος δε του ναου ημεν δαμοσιον καθα και ο θεος εχρησε. τας δε επερωτασιος και του χρησμου αντιγροφον εστι τα υπογεγραμμενα. επερωται τιμοθεος [το]ν θεον ποτερον αυτωι λωιον και αμει[νο]ν εστιν αιτησασθαι ταν πολιν εν ωι επινοει τοπωι εν τωι του απολλωνος του ασγελατα ωστε ναον τας αφροδιτας οικοδ[ο]μησαι και ημεν δαμοσιον η εν τωι ιερωι του α[σκ]λαπιου εν ωι επινοει τοπωι. ο θεος εχρησε αιτησασθ[α]ι εν τωι το[υ] απολλωνος τελεσθεντος δε του ναου αναγραφημεν το τε ψαφισμα και τον χρησμον και ταν εφοδον εσταλαν λιθιναν. περι δη τουτων δεδοχθαι ται βουλαι δεδοσθαι αυτωι καθαπερ αιτειται ει κα [δο]ξηι ται εκκλησιαι.